Sportsdanser Tenna Bloch Petersen fra Frederikshavn er kun 13 år, men kan kalde sig landsholdsdanser. Hun er nemlig klar til sin debut på U16 landsholdet aammen med sin partner, Magnus Ginge fra Hadsten. De skal allerede skal danse for landsholdet sidst i april, hvor de skal til teammatch for Danmark ved et stort stævne i England. -  Det er altså bare fantastisk, og en opfyldelse af alle mine vildeste drømme, siger Tenna Bloch Petersen. Parret er desuden udtaget af Team Danmark til talentgruppen, hvilket betyder, at de tilknyttes et nyt elitecenter i Århus, hvor kun Danmarks allerbedste dansere får lov at komme for at få undervisning af verdens- og Danmarksmestre.

Referat:
En kun 13-årig sportsdanser fra Frederikshavn er klar til sin debut på landsholdet.